幾千年後
當我哋睇返電腦誕生嗰時
會覺得係一個令人著迷、好奇嘅時代
係歷史上唯一一個
人類活喺二維空間嘅時代
人類好似機械咁同科技共處
亦都係時間長河裏邊嘅一個世紀
人類喺屏幕面前通訊、娛樂、生活
如今，我哋大部分時間都睇同襟螢幕
但係，人與人之間嘅交流發生咩問題？
我唔知你點諗，但我覺得有限制
感覺自己限制喺
只有螢幕同像素嘅二維世界裏邊
就係咁樣嘅限制
同埋我想同人交流嘅想法
令我成爲創作人
即係話，我想整一個全新嘅現實
科技可以無限拉近人與人之間距離
係以人爲本
而唔係以電子產品爲本
我想見到一個環境
科技會感受到
人嘅所見所聞、所感覺嘅嘢
但科技又唔會阻住我哋生活
而係能夠令人類鍾意自己
我用人類發展嘅過程去諗呢種科技
我哋所有人都用過
一啲令人更加似返人嘅科技
一啲令人做到自然交流
聲控同埋生物統計嘅產品
但係科技發展嘅下一步係
微軟公司嘅全息眼鏡
同埋第一個無線全息圖電腦
呢類電子產品可以將三維全息影像
帶到嚟你眼前
係前所未有咁感知世界
有助我哋感受生活
我講緊嘅唔係好遠嘅將來，而係現實
汽車製造商沃爾沃
已經用緊全息眼鏡設計汽車
凱斯西儲大學嘅醫科生
用緊全息眼鏡學習
我最鍾意嘅美國太空總署
已經採用全息眼鏡
等科學家可以探索星球
更加重要係
全息眼鏡唔剩係一款新產品
或者更高級嘅電腦
透過將全息圖帶到我哋日常生活當中
全息眼鏡能夠將人
喺傳統二維空間裏面解放出嚟
打個比喻
我哋就好似原始人
我哋啱啱搵到一嚿木炭
然後開始喺洞穴裏邊
畫第一幅線條圖畫
宜家，等我話畀你聽
我每日做嘢嘅情景
接住落嚟嘅時間
我邀請你哋一齊感受一下明日嘅科技
宜家，就等我戴上全息眼鏡
等我解釋一下裝置問題
我之前喺台上做過好多次全息眼鏡示範
但今次可能係最危險嘅一次
但我諗唔到比 TED 
更加適合做示範嘅場所
好快，我會喺台上面見到全息圖影像
影像清楚到同台下嘅你哋一樣
期間，會有攝影機
通過大屏幕播放我睇到嘅影像
等大家可以同我一齊感受
咁宜家開始啦
呢樣嘢比起二維影像更加適合我哋
等我哋用新器材探索我哋周圍嘅世界
同埋用全新角度了解電腦世界
電腦世界既不可思議、原始
又係基於因果定律
作爲開發者
我哋要考慮唔同輸入嘅情況
然後設計出對應嘅畫面反應
好似襟圖案兩下，就係輸入
打開一個程式，就係畫面輸出
當我哋將呢啲嘢同現實世界比嘅話
就會顯示出現實世界嘅局限
因爲現實世界
唔似數碼世界嘅數字斷斷續續
而係好似指針一樣連續進行嘅
現實世界唔會用 0 或者 1
啱定錯、黑或白嘅方法去諗嘢
但量子物理控制咗我哋嘅世界
我哋嘅世界會同時出現 0 同 1
令世界有灰色地帶
同無窮無盡嘅可能性
你可以見到現實
同數碼兩個世界點樣有衝突
咁點解螢幕喺我哋
連貫嘅生活裏面咁普遍呢？
我哋一起身睇嘅嘢就係螢幕
瞓覺前睇嘅又係螢幕
點解會咁呢？
我諗係因爲電腦畀我哋好多力量
喺數碼世界裏邊
我哋有能力將空間替換，將時間替換
無論你將科技用喺娛樂用途
工作上，抑或通訊上
想像下
我哋今晚一齊返屋企
睇我哋最鐘意嘅電視節目
喺呢間戲院入面，時間同空間改變咗
當我好快完咗呢場 TED 演講之後
我會即刻打畀我西雅圖嘅家人
呢個時候，空間改變咗
可以睇到影響好大
我哋仲可以將影響
同當今數碼世界嘅二維限制結合起黎
但係，如果我哋無需要咁做呢？
如果我哋嘅數碼世界有同樣嘅影響呢？
其實你已經睇到少少個影響
但我深信二維科技會喺兩代之後消失
到時將會係一個更加非凡嘅世界
當科技真真正正明白人類時
無論生活、工作定係通訊方面
我哋都會有工具提升體驗
唔會再有機械阻礙人類體驗事物
咁我哋點先可以提升體驗？
對我嚟講
首先要從第二個角度搵出問題
呢個需要我哋從機械角度
去睇呢個世界
如果你係一部機器睇世界
你會點樣拆解問題？
你可能將事物分為人類、環境同物件
但咁樣嘅機器
又點樣同現實世界互動呢？
我諗到三種方式
第一，機器會觀察
或者將現實世界嘅資料輸入
從輸入嘅角度睇，聲音辨認同生物認證
就係機器同人類交流嘅好例子
第二，機器可以將電子訊息
或者輸出訊息帶到現實世界
從輸出角度睇
全息眼鏡係機器同環境交流嘅例子
最後，機械可以通過
觸覺同世界交換能量
想像下，你可以感受虛擬物件嘅溫度
或者可以推開一個虛擬圖像
然後虛擬圖像用同樣嘅力推開你
從呢個角度睇
我哋可以將現實世界
拆散爲一個簡單模組
同你講個秘密
作爲一個程式員，令我興奮嘅
係當我發現某樣嘢
可以簡化爲一個模組
無論係自動駕駛汽車、智能手機
定係我戴緊嘅全息圖電腦
機器已經越嚟越了解我哋現實世界
而且，佢哋已經開始
用更加人性化嘅方式同我哋交流
想像一下用粒子形式
操控世上所有事物
只要轉動一下轉盤
現實世界就出現喺你面前
如果轉個轉盤第二個方向
虛擬世界就會出現喺你面前
宜家想像一下
你游走於虛擬同現實世界
我太鍾意呢個景色啦
再想像下，我見到台下嘅你哋
只要我郁動轉盤，你哋就會變成精靈
當科技真正了解我哋嘅世界時
人嘅交流、工作、娛樂方式都會有變化
喺唔夠半個世紀之前
有兩位勇敢嘅人登陸月球
當時電腦嘅性能比我哋嘅智能手機仲差
六億人透過黑白電視見證住歷史一刻
咁個世界呢？
當時世界被深深咁吸引住
想像一下我哋嘅後代會點利用
呢啲了解世界嘅科技繼續探索太空
今時今日嘅世界已經有即時空間轉換器
不久嘅將來就會有全息圖遙遠控制事物
好彩今次演範都好順利
咁不如再試其他更癲嘅嘢
我邀請大家見證TED 舞臺上
全世界第一次做嘅即時全息圖影像傳輸
同我一位朋友
嚟自 NASA 噴射推進實驗室嘅
Jeffrey Norris 博士傾計
（手緊握）喂，Jeff！
Jeff Norris︰喂 Alex
講者︰（鬆一口氣）
成功咗，今日點樣呀，Jeff？
（掌聲）
Jeff Norris︰
好好呀我，過去個禮拜都唔錯
講者︰可唔可以同我哋
講下你宜家喺邊？
Jeff Norris︰好
我宜家同時身處三個唔同嘅地方
我企緊喺街對面嘅一個房
同時又喺 TED 講台同你一齊
同時又喺幾億里外嘅火星
講者︰哇，幾億里距離，太勁啦
你可唔可以詳細講下
點樣收集到火星嘅數據？
Jeff Norris︰冇問題
呢幅係精確嘅火星全息圖
基於 Curiosity-Mars-Rover 探測器
收集返嚟嘅數據
有咗呢幅全息圖
身在地球都可以探索火星
人類天生本來就係探險家
通過模擬處身喺個環境
我哋可以即時了解嗰度環境
我哋已經設計出類似
Mars Rover 嘅工具
擴大我哋對火星嘅認識
幾十年嚟，我哋一直都透過
屏幕同鍵盤探索
宜家，我哋可以唔受上述嘅嘢限制
唔受巨型天綫同人造衛星限制
並且克服世界嘅距離
虛擬咁第一次登陸火星
今時今日，我哋任務裏邊嘅一班科學家
以前所未有嘅方式觀察火星
因爲探索
令我哋走近呢個仲有好多未知嘅星球
但係，我哋嘅夢想
未因為做到模擬身處火星而完結
當我哋將現實世界虛擬化之後
我哋做到好多神奇嘅嘢
我哋可以睇到肉眼睇唔到嘅光
或者一瞬間上到某個山頂
可能有朝一日
我哋可以觸摸到石頭入面嘅礦物質
我哋宜家就係行緊第一步
但我希望全世界可以
同我哋一齊踏出下一步
因爲呢個唔剩係幾個人嘅事
而係關乎全人類
多謝 Jeff！太震撼啦！
多謝你同我哋傾計
（掌聲）
Jeff Norris︰多謝你，Alex，拜拜
講者︰拜拜 Jeff
（掌聲）
我每日都幻想緊呢一日會嚟
我嘅啟發都係喺祖先度嚟
我哋嘅祖先都係圍埋一個部落
大家有交流、溝通，會一齊工作
而我哋，就喺度開發緊科技
令我哋可以回到
當初、成就今日我哋嘅時間
我哋唔再活喺
只有屏幕同像素嘅二維空間裏邊
我哋會得到返三維空間嘅感覺
呢個將會係人類重要嘅轉捩點
多謝
（掌聲）
Helen Walters︰
真係唔該曬。我有問題想問
講者︰好
Helen Walters︰傳媒裏邊有啲問題
我不妨直接問你，咁我哋有直接嘅答案
我哋討論過示範裝置
同真正產品有咩唔同
咁樣問題係
買咗呢件產品嘅人
係咪就可以有頭先嘅體驗？
講者︰問得好
舊年開始
就有好多傳媒朋友
都有問過呢個問題
如果你有睇返
你會發覺，我未曾答呢條問題
我係有心唔答
因爲我覺得問題本身係錯嘅
就好似我第一次向某個人
展示全息圖之後
嗰個人問我「你屋企電視有幾大」
問題同件產品本身完全無關
我哋應該討論嘅係光嘅密度
或者發出嚟嘅光度
即係話，物件嘅角分辨率係幾多
咁樣諗嘅話…
你應該留意到攝影機裝咗全息眼鏡
所以我想出古惑都唔得
Helen Walters︰但攝影機嘅鏡頭
同你眼睛嘅晶體係唔同嘅
講者︰攝影機有魚眼鏡頭
攝影機嘅視角比人更加廣
所以如果你諗下攝影機睇到嘅光
係會從四方八面射出嚟嘅話
就會嚟到一個重點
我可以喺一個特定空間裏面
得到幾多光點？
答案係我喺全息眼鏡得到嘅光點
同攝影機嘅一樣
咁攝影機可以睇到
更加廣嘅角度，係咪？
Helen Walters︰嚇死我！
（笑聲）
講者︰佢頭先真係有出現，我已經講咗
過嚟呢邊
（笑聲）
Helen Walters︰（粗口）！
講者︰呢個就係 Jeff Norris 嘅全息圖
Helen Walters︰我頭先知道有嘢發生
但我唔肯定係咩
講者︰簡單嚟講
你見到嘅攝影機影像
有人眼視角更加廣嘅視角
但係，全息圖角分辨率
即係每個面積嘅物體光點都係一樣嘅
Helen Walters︰所以你… Jeff
我陣間會再同你講
所以你用咗好多時間去圖像繪製個台？
講者︰冇錯
Helen Walters︰咁請問
如果我買咗個全息眼鏡，然後喺屋企用
我唔需要特登圖像繪製
我間屋，係咪？
講者︰全息眼鏡用上空間繪製技術
圖像繪製速度大概係每秒五張
所以喺屋企，只要戴上全息眼鏡
全息圖就會出現
然後你可以開始控制物件
全息眼鏡開始學習屋企環境
至於台上面
雖然戴上全息眼鏡可以遠距離同人通訊
但當要用到可能拖冧會議嘅無線連接
我哋就唔想冒險用無線連接
所以我哋事先以每秒五張相嘅速度
圖像繪製咗成個舞臺
用嘅就係空間繪製技術
同你屋企用到嘅一樣
然之後就儲存資料
所以，萬一無線出現咗咩問題
攝影機同我頭上嘅全息眼鏡
都唔會有圖像消失
因爲講到底，全息圖都係嚟自全息眼鏡
攝影機上面嘅只係用嚟播放畫面
如果連接斷咗
屏幕上面嘅畫面就會消失
Helen Walters︰太犀利啦。Jeff？
Jeff Norris︰係
Helen Walters︰喂
講者︰我褪後先
Helen Walters︰咁 Jeff
你頭先喺火星
同時你又喺 TED 台上
又喺對面街一間房
同我哋講下

如果你全息圖裏面嘅嘢睇得到
但聞唔到，又摸唔到
咁全息圖係咪對科學真係有用架？
呢點係我對全息圖嘅疑慮
Jeff Norris︰多謝你嘅問題
我絕對相信呢種科技對科學係好有用
亦都係點解我哋用全息眼鏡完成
部分美國太空總署嘅任務
全息眼鏡幫我哋探索火星
我哋嘅太空站嘅人員都會用到佢
我哋甚至用緊佢設計下一代飛船
Helen Walters︰太勁啦
Jeff，你宜家可以收線啦，唔該曬！
（笑聲）
Alex，冇錯，真係犀利，唔該曬！
講者︰唔該你
Helen Walters︰唔該你
（掌聲）